和碩特南右翼末旗 和碩特南右翼末旗是青海蒙古的一旗俗稱足里蓋札薩居勒蓋札薩顧實汗之裔康熙三十六年封輔國公晉固山貝子雍正元年削爵三年授札薩克一等台吉世襲佐領一牧地在黃河北岸有錫尼諾爾東至烏蘭布拉克南至黃河舒爾古勒渡口西至西拉珠爾格西山木魯北至巴顏布拉克錫尼諾爾在旗東界其南岸與烏蘭河北入黃河之處相直黃河自此北折東逕貴德廳北入西寧府界